Vizita premierilor Justin Trudeau și Giorgia Meloni la o galerie, anulată din motive de securitate
- Moraru Iulia
- 3 martie 2024, 17:33
Premierul canadian Justin Trudeau și omologul său italian Giorgia Meloni au decis să anuleze o vizită programată sâmbătă la Galeria de Artă din Ontario, Toronto, invocând motive de securitate, a declarat un purtător de cuvânt canadian.
În fața galeriei s-au adunat două grupuri de protestatari, unul exprimându-și nemulțumirea față de guvernul lui Justin Trudeau, iar celălalt fiind format din protestatari pro-palestinieni. Pe lângă aceștia, se aflau și mai mulți polițiști.
Justin Trudeanu și Georgia Meloni își anulează vizita la o galerie de artă
Jenna Ghassabeh, purtător de cuvânt al biroului lui premierului candian, a confirmat că evenimentul a fost anulat din motive de securitate, dar a trimis întrebările către Poliția Montată Regală Canadiană, care nu a avut un comentariu imediat.
"Evenimentul a fost anulat din motive de securitate", a spus purtătoarea de cuvânt a lui Justin Trudeau.
Meloni face o vizită în Canada în rolul președinte al Grupului celor Șapte Națiuni pentru anul 2024, după ce a fost în Washington vineri.
Într-un comunicat se arată că Italia și Canada au convenit să își consolideze cooperarea în mai multe domenii, inclusiv în securitatea energetică și în trecerea la o energie durabilă în următorii trei până la cinci ani, potrivit Reuters.
Mai multe forțe de poliție s-au adunat lângă galeria de artă
În timpul zilei, cei doi lideri din G7 s-au întâlnit pentru o discuție bilaterală în care au abordat diverse probleme, inclusiv "criza extrem de dificilă din Orientul Mijlociu", a evidențiat Giorgia Meloni.
Intrarea unor invitați la recepție a fost blocată de manifestanți care protestau împotriva modului în care Canada și Guvernul lui Justin Trudeau reacționează în conflictul dintre Israel și mișcarea islamistă palestiniană Hamas, aflată la putere în Fâșia Gaza.
Între aceștia s-a numărat și ministrul pentru Dezvoltare Internațională, Ahmed Hussen, care nu a putut accesa galeria prin intrarea principal. A fost nevoit să meargă două blocuri pe jos însoțit de polițiști pentru a găsi o alternativă.
Potrivit postului canadian CBC, la protest au participat între 200 și 300 de manifestanți.
Justin Trudeau se va întâlni cu premierul italian și în vară
Cei doi prim-miniștri au făcut o declarație comună în care au subliniat că acordul lor va întări și mai mult legăturile politice, economice și strategice dintre țările lor.
Justin Trudeau și Giorgia Meloni au stabilit planuri de colaborare pentru următorii trei până la cinci ani în domenii prioritare. Printre acestea se numără securitatea energetică, tranziția către un viitor energetic durabil, schimbările climatice și biodiversitatea, migrația, creșterea economică durabilă, cercetarea și inovarea, inclusiv inteligența artificială.
Cele două state membre ale G7 intenționează să evalueze progresul în dezvoltarea hărții drumului într-o întâlnire programată pentru luna iunie a acestui an, în Italia.